উত্তর কোরিয়াকে পরমাণু বোমা বানানো থেকে বিরত রাখার জন্য প্রেসিডেন্ট পদে বসার আগে থেকেই ডোনাল্ড ট্রাম্প গরম গরম কথা বলে আসছিলেন। চীনের সঙ্গে তার সম্পর্ক একটু সহজ হওয়ার পর অনেকেই ভাবছিলেন, ট্রাম্প কোরিয়া থেকে সিরিয়া পর্যন্ত সব ইস্যুতেই রাশিয়া ও চীনকে না চটানোর নীতি অনুসরণ করবেন। বাস্তবে তা হয়নি। রাশিয়ার সঙ্গে তার বিতর্কিত সমঝোতাকে অগ্রাহ্য করেই তিনি প্রেসিডেন্ট আসাদের বিরুদ্ধে কেমিক্যাল উইপন ব্যবহারের অভিযোগ তুলে তার বিমান ঘাঁটিতে আকস্মিক মিসাইল হামলা চালিয়েছেন। তাতে রাশিয়া ক্রুদ্ধ প্রতিবাদ জানিয়েছে। পুতিনের সঙ্গে ট্রাম্পের বিশেষ দূতের বৈঠক ব্যর্থ হয়েছে।